cyanic-selkie/wikianc huggingface dataset:
समादेश
परिचय
भारतीय न्यायालयों में इस समय जिन न्यायिक उपचारों की व्यवस्था है, वे सभी नहीं तो उनमें से अधिकतर ऐसे हैं जो अंग्रेजी न्याय व्यवस्था से ले लिए गए थे। १९वीं शताब्दी के मध्य में उक्त न्यायपद्धति से संबंधित दो तरह के न्यायालय और दूसरा साम्य न्यायालय (कोर्ट ऑव ईक्विटी) साम्य न्यायालय को ही चांसरी का न्यायालय भी कहा जाता था। सामान्य विधान के न्यायालय राज्य के समान्य न्यायालय थे। इन न्यायालयों में न्यायव्यवस्था देश के प्राचीन रीतिरिवाजों पर आधारित होती थी। उन प्राचीन रीतिरिवाजों को ही सामान्य न्याय की संज्ञा दे दी गई थी। सामान्य या समता के न्यायालय में रहती थी। स्थूल रूप से यह कहा जा सकता है कि सामान्य न्याय में जो त्रुटियाँ थीं, साम्य के सिद्धांत पर आधारित न्याय व्यवस्था में उनका निराकरण से स्पष्ट हो जाती है। सामान्य न्याय के अनुसार सभी प्रकार की क्षतियों की पूर्ति द्रव्य द्वारा कर दी जाती थी। माना क के पास एक एकड़ जमीन है जो 'ख' की जमीन से मिली हुई है और 'क' 'ख' से इस आशय का करार करता है कि वह उसे 'ख' को वह जमीन करार की तिथि से छ: महीने के बाद बेच देगा एवं हस्तांतरित कर देगा। तब इस प्रथम करार के एक महीने के बाद 'क' यदि वह भूमि एक तृतीय व्यक्ति 'ग' के हाथ बेच देता है तो इस स्थिति में सामान्य कानून करार तोड़ने से हुई क्षति की पूर्ति के लिए केवल द्रव्य दिए जाने का आदेश दे सकता था। दूसरी ओर इस ढंग की स्थिति में साम्य का न्यायालय समादेश जारी करके 'क' को केवल इस बात से रोक ही नहीं सकता था कि वह 'ग' को जमीन न बेचे अपितु इस बात का विशिष्ट निर्देश भी कर सकता था कि उक्त भूमि उपयुक्त समय पर 'ख' को बेच और हस्तांतरित कर दी जाए। इससे स्पष्ट हो जाता है कि सामान्य विधान के इस ढंग के दोषों को दूर करने की कितनी आवश्यकता थी। साथ ही इससे समता संबंधी न्याय के अधिकारक्षेत्र की सीमा का भी पता चल जाता है। जिन स्थितियों में आर्थिक प्रतिफल समान रूप से उपयोगी है, उन स्थितियों में समता के अंतर्गत विशेष उपचारों का प्रयोग नहीं किया जाएगा। किंतु यदि न्यास या इस प्रकार के अन्य अधिकार का उल्लंघन होता हो और सामान्य विधान में उक्त अधिकार भंग की अभिज्ञा न हो, उस स्थिति में साम्य के अंतर्गत विशेष उपचारों की व्यवस्था है। यह सिद्धांत तथा इससे संबंधित उपसिद्धांत समादेश संबंधी कानून के क्षेत्र में सर्वत्र पाए जाएँगे।
भारतीय उच्च न्यायालयों के विभिनन शासपत्रों (चार्टरों) के माध्यम से बहुत से अन्य उपचारों के साथ साथ समादेश जारी करने की व्यवस्था भी इंग्लैंड से ही भारत में लाई गई है। भारत के विशिष्ट अवमुक्ति अधिनियम १८७७ (Specific Relief Act 1877 of India) के तृतीय भाग में समादेश को नियंत्रित करने वाले तात्विक नियमों का उल्लेख है। प्रक्रिया संबंधी कुछ बातों का विवेचन सिविल प्रसोड्यू रल कोड ऑव इंडिया (दीवानी प्रक्रिया संहिता) में किया गया है।
यदि प्रतिवादी वादी के संपत्ति संबंधी अधिकारों का हनन करता है या वादी को संपत्ति के उपभोग से वंचितकरता है या इस ढंग का काम करने की धमकी देता है तो न्यायालय नीचे लिखी स्थितियों में प्रतिवादी के नाम स्थायी समादेश जारी कर सकता है- यदि प्रतिवादी वादी के लिए संपत्ति का न्यासी हो या जब यह जानने का कोई साधन न हो कि प्रतिवादी द्वारा वादी के संपत्ति संबंधी अधिकारों का हनन किए जाने से वस्तुत: कितनी क्षति हुई है, या जहाँ क्षति इस ढंग की हो कि उसकी द्रव्य द्वारा पूतिं से पर्याप्त अवमुक्ति संभव न हो सके, या जहाँ इस बात की संभावना हो कि क्षति की द्रव्य द्वारा पूर्ति साध्य नहीं है, या जहाँ न्यायिक प्रक्रिया के विस्तार को रोकने के लिए समादेश जारी करना आवश्यक हो गया हो।
विधायक संस्था को आवेदन करने से किसी व्यक्ति को समादेश नहीं रोक सकती, सरकार के किसी विभाग द्वारा संपादित किए जानेवाले प्रजासंबंधी कार्यों में भी समादेश हस्तक्षेप नहीं कर सकती, किसी विदेशी सरकार के राजसंबंधी कार्यों में भी समादेश हस्तक्षेप नहीं कर सकती, अपराध संबंधी मामलों की सुनवाई को भी समादेश द्वारा नहीं रोका जा सकता और न ही समादेश द्वारा किसी को ऐसा करार तोड़ने से रोका जा सकता है जिसके निर्वाह के लिए वह विशेष रूप से प्रतिबद्ध न हो। यदि प्रार्थी अपनी अनुमति से या अपने किसी व्यवहार से अपने आप को समादेश का अनधिकारी बना देता है, उस स्थिति में उस व्यक्ति के पक्ष में समादेश जारी नहीं की जाएगी। सामान्यत: किसी सरकारी विभाग को कर्तव्यपालन से नहीं रोका जा सकती लेकिन इसका अर्थ यह नहीं है कि भारतीय न्यायालय सरकार को या सरकार के किसी विभाग को अवैधानिक कार्य करने से या करते रहने से नहीं रोक सकते।
कभी कभी किसी करार के निर्वाह के लिए समादेश आवश्यक हो जाती है। किंतु ऐसी स्थिति में यह आवश्यक है कि उस करार का विशिष्ट रूप से निर्वाह संभव हो सके। व्यक्तिगत सेवा के करार में इससे कुछ कठिनाई पैदा हो गई है। सामान्यत: व्यक्तिगत सेवाओं के करार विशिष्ट रूप से जबरन कार्यान्वित नहीं कराए जाते। उदाहरण के लिए यदि कोई प्रसिद्ध गायक 'क' नामक प्रेक्षागृह में पाँच साल तक प्रति दिन गाने का करार करता है और साथ ही यह भी करार करता है कि वह इस अवधि में अन्यत्र कहीं नहीं गाएगा, लेकिन एक साल बीतने के बाद ही वह उक्त प्रेक्षागृह में गाने से इनकार कर दे तो इस स्थिति में न्यायालय उस गायक को 'क' के प्रेक्षागृह में गाने के लिए विशेष रूप से आज्ञा नहीं देगा। किंतु निषेधात्मक आज्ञा प्रदान कर न्यायालय निर्धारित अवधि समाप्त होने तक उस गायक को अन्यत्र गाने से रोक सकता है। कुछ न्यायाधीशों का विचार है कि इतने अधिक शब्दों में निषेधात्मक प्रसंविदा की कोई आवश्यकता नहीं है जब कि दूसरी ओर यह भी विचार व्यक्त किया जाता है कि जहाँ स्पष्ट निषेधात्मक प्रसंविदा है वहाँ भी न्यायालय यदि चाहे तो उसके कार्यान्वय की आज्ञा न भी दे, यदि ऐसा करने से प्रसंविदा करनेवाले को जबरन अपना कामकाज बंद करने को बाध्य होना पड़े। भारत में विशिष्ट अवमुक्ति अधिनियम के खंड ५७ में दिए गए 'सी' तथा 'डी' उदाहरणों से एक स्पष्ट दृष्टिकोण व्यक्त हो जाता है। निषेधात्मक प्रसंविदा संकेतपूर्ण हो सकती है और उसे व्यक्त करने की आवश्यकता नहीं है। उस स्थिति में समादेश जारी की जा सकती है चाहे इसका परिणाम प्रतिवादी को अन्यत्र काम करने से रोकना ही क्यों न हो। यदि संधि में किसी अन्यायपूर्ण साधन का आश्रय न लिया गया हो और संविदा के पालन की अवधि में कोई ऐसी घटना न घट जाए जिससे व्यक्तिगत संबंधों में कुछ जटिलता उत्पन्न हो जाए तो ऐसी स्थिति में विशिष्ट अवमुक्ति अधिनियम के इस दृष्टिकोण को कि करार का निर्वाह करना ही होगा, अन्य दृष्टिकोण की अपेक्षा वरीयता दी जानी चाहिए।
भारत में सामान्यत: बंबई, मद्रास और कलकत्ता, इन तीन प्रेजिडेंसियों के उच्चतम न्यायालयों के अधिकारक्षेत्र के बाहर परमादेश (Mandamus), उत्प्रेषण लेख (Certiorari) आदि असाधारण न्यायिक उपचारों की व्यवस्था नहीं थी। अत: (घोषणा को छोड़कर) समादेश ही एक ऐसा उपचार था जिसके अंतर्गत साधारण सिविल न्यायालय सरकारी अधिकारियों वा विभागों के विरुद्ध आज्ञा जारी कर सकते थे जब कि वे कोई ऐसा काम करते थे जो उनके अधिकार के बाहर होता था या अवैधानिक होता था या वे इस ढंग का कोई काम करने की धमकी देते थे।
अमरीका में किसी समय समादेश का प्रयोग मजदूरों के खिलाफ किया जाता था और इसके द्वारा उन्हें अपने नियोक्ताओं के साथ किया गया करार पूरा करने के लिए बाध्य किया जाता था। यही कारण है कि समादेश संबंधी उपचार वहां कुछ कुछ बदनाम हो गया था, लेकिन अब वह स्थिति दूर हो गई है। भारत में समादेश कभी इस ढंग की मुसीबतों में नहीं पड़ी। समादेश संबंधी उपचार इस समय सामान्य आवश्यकताओं में संमिलित है और जिन देशों की सामान्य न्यायव्यवस्था में इसे महत्वपूर्ण स्थान प्राप्त है, भारत उनमें से एक है।
बल्लेबाज़
क्रिकेट के खेल में गेंद को बल्ले से मारने वाले खिलाड़ी को बल्लेबाज कहा जाता है। और यह क्रिया या कला बल्लेबाजी कहलाती है।
जो खिलाड़ी गेंद पर प्रहार करते समय अपने बायें हाथ का मुख्यत: सहारा देता है। वह बायें हाथ का बल्लेबाज माना जाता है। इसके विपरीत जो खिलाड़ी गेंद पर प्रहार करते समय अपने दायें हाथ का मुख्यत: सहारा देता है। वह दायें हाथ का बल्लेबाज माना जाता है।
प्रमुख बल्लेबाज़
बाएं हाथ के बल्लेबाज है
महिला ट्वेंटी-20 अंतरराष्ट्रीय क्रिकेट में पांच विकेट लेने की सूची
एक महिला ट्वेंटी 20 इंटरनेशनल (मटी20आई) दो टीमों के बीच एक अंतरराष्ट्रीय क्रिकेट मैच है, जिनमें से प्रत्येक को मटी20आई का दर्जा प्राप्त है, जैसा कि खेल की विश्व शासी निकाय, अंतर्राष्ट्रीय क्रिकेट परिषद (आईसीसी) द्वारा निर्धारित किया गया है। एक महिला ट्वेंटी 20 मैच में, दोनों टीमें एक ही पारी खेलती हैं, जिनमें से प्रत्येक अधिकतम 20 ओवर तक सीमित होती है। ट्वेंटी 20 प्रारूप मूल रूप से इंग्लैंड और वेल्स क्रिकेट बोर्ड द्वारा पुरुषों की काउंटी क्रिकेट प्रतियोगिता के लिए 13 जून 2003 को ट्वेंटी 20 कप में इंग्लिश काउंटियों के बीच खेले गए पहले मैचों के साथ पेश किया गया था। पहला महिला ट्वेंटी 20 अंतर्राष्ट्रीय मैच 5 अगस्त 2004 को हुआ था जब न्यूजीलैंड ने होव में काउंटी क्रिकेट ग्राउंड में इंग्लैंड को नौ रन से हराया था। यह मैच फरवरी 2005 में ऑस्ट्रेलिया और न्यूजीलैंड के बीच खेले गए पहले पुरुष ट्वेंटी 20 अंतर्राष्ट्रीय से छह महीने पहले आयोजित किया गया था।
एक पांच विकेट हॉल (जिसे "पांच-फॉर" या "फ़िफ़र" के रूप में भी जाना जाता है) एक गेंदबाज को एक पारी में पांच या अधिक विकेट लेने के लिए संदर्भित करता है। इसे एक उल्लेखनीय उपलब्धि के रूप में माना जाता है, विशेष रूप से ट्वेंटी 20 प्रारूप में, क्योंकि गेंदबाज एक पारी में चार ओवर से अधिक नहीं फेंक सकते हैं। मटी20आई मैच में पहला पांच विकेट अगस्त 2007 में इंग्लैंड के खिलाफ न्यूजीलैंड के एमी सैटरथवेट ने लिया था। सैटरथवेट ने 17 रन देकर छह विकेट लिए, जो अंतरराष्ट्रीय प्रारूप में पहला छह विकेट था। 26 अगस्त 2021 को, नीदरलैंड की फ्रेडरिक ओवरडिजक अंतरराष्ट्रीय ट्वेंटी-20 मैच में सात विकेट लेने वाली पहली खिलाड़ी बनीं, जब उन्होंने 2021 आईसीसी महिला टी 20 विश्व कप यूरोप क्वालीफायर के दौरान स्पेन में फ्रांस के खिलाफ 3 रन देकर सात विकेट लिए। वहीं, नेपाल में 2019 के दक्षिण एशियाई खेलों में वह मालदीव के खिलाफ नेपाल की अंजलि चंदला को 6 विकेट से 0 से हराकर एक पारी में सर्वश्रेष्ठ गेंदबाज बनीं। तंजानिया की नसरा सैदी ने भी रवांडा में 2019 क्विबुका महिला टी 20 टूर्नामेंट के दौरान माली के खिलाफ अपने पांच विकेट लेने में कोई रन नहीं दिया, जिससे दोनों आंकड़े शून्य की इकॉनमी दर के साथ सबसे किफायती हो गए। दक्षिण अफ्रीका के शबनीम इस्माइल ने फरवरी 2018 में भारत के खिलाफ 7.82 की इकॉनमी रेट से गेंदबाजी करते हुए सबसे कम किफायती पांच विकेट लिए। 40 साल की उम्र में, संयुक्त अरब अमीरात के लिए खेल रहे चमानी सेनेविरत्ने एक पारी में पांच विकेट लेने वाले सबसे उम्रदराज खिलाड़ी हैं। जबकि बोत्सवाना के बोत्सोगो मेपेडी जिन्होंने अगस्त 2018 में गैबोरोन में बोत्सवाना 7s टूर्नामेंट के दौरान लेसोथो के खिलाफ 8 रन पर 6 विकेट लिए थे, वह 15 साल के सबसे कम उम्र के हैं।  चंद के साथ मपेडी और इंडोनेशिया के नी सुवांदेवी मटी20आई डेब्यू पर पांच विकेट लेने वाले एकमात्र गेंदबाज हैं। चंद, हांगकांग के कैरी चान और वेस्टइंडीज के अनीसा मोहम्मद सभी ने अपने टी20आई में पांच विकेट लेने के हिस्से के रूप में हैट्रिक ली। केवल चार घटनाएं हुई हैं, जिसके परिणामस्वरूप टीम को पांच विकेट लेने वाली टीम को जीत नहीं मिली।
यनमलकुदुरु (कृष्णा)
यनमलकुदुरु (कृष्णा) में भारत के आन्ध्रप्रदेश राज्य के अन्तर्गत के कृष्णा जिले का एक गाँव है।
मोटरगाड़ी का इतिहास
बिना पशु के चलने वाला वाहन अर्थात् स्वचालित वाहन (automobile) या मोटरवाहन का इतिहास १७६९ से आरम्भ होता है जब वाष्प इंजन से चलने वाला वाहन बना था जो लोगों को लाने ले जाने के काम में आता था।
चापड़ा
चापड़ा (Chapda) भारत के मध्य प्रदेश राज्य के देवास ज़िले में स्थित एक नगर है।
प्रस्ताव (व्यापार)
प्रस्ताव, व्यापारिक विधि में, जब एक पक्षकार औपचारिक अथवा अनौपचारिक रूप से, अपनी इच्छा किसी कार्य को करने या उससे प्रविरत कहने (न करने) के आशय से दूसरे पक्षकार से उसकी रजामंदी (सहमति/सम्मति) प्राप्त करने के लिए संज्ञापित व्यक्त करता है तो वह प्रस्ताव करता है।
प्रस्ताव के प्रकार
सामान्यतः प्रस्ताव २ प्रकार के होते हैं: सामान्य प्रस्ताव और विशिष्ट प्रस्ताव। ऐसा प्रस्ताव जो किसी समूह को एक से अधिक व्यक्तियों को या सर्वभौमिक (सार्वजनिक) होता है उन्हें सामान्य प्रस्ताव कहा जाता है। इस प्रकार का लीडिंग केस, कार्लिल बनाम कारबोलिक स्मोक बाल कंपनी के केस में देखने को मिलता है। वहीँ विशिष्ट प्रस्ताव ऐसा प्रस्ताव होते हैं जो कार्य विशेष के लिए व्यक्ति विशेष को किया जाता है।
अन्य प्रस्ताव
इसके अलावा ३ अन्य प्रकार के प्रस्ताव होते है: • प्रतिप प्रस्ताव     : उसी संविदा को उसी संविदा को पूरा करने के लिये प्रस्ताव देना प्रतिप प्रस्ताव कहलायेगा। उदाहरणतः किसी मकान के एवज में अन्य मकान देना
वैध प्रस्ताव की शर्तें
विधिक रूप से किसी भी प्रस्ताव को वैद्य सिद्ध होने हेतु प्रस्ताव का निश्चित एवं स्पष्ट होना तथा पक्षकारों का मेनी रूप से संसूचित होना आवश्यक है। साथ ही यह भी देखा जाता है की उक्त प्रस्ताव किसी प्रकार की विधिक संबंध बनाने निर्मित करने के आशय से किया जाना चाहिए/विधि प्रस्ताव स्वचन है या नहीं। पक्षकारों के संसूचित नहीं होने पर प्रस्ताव को अवैध माना जाता है, भारतीय वोधिशास्त्र में ऐसा बालफर बनाम बालफर के केस में देखा जा सकता है। साथ ही विधिक संबंध बनाने की आशय न होने पर भी अवैध ठहराया जा सकता है, इसका अच्छा उदाहरण लालमन शुक्ल बनाम गौरीदत्त के मामले में दीखता है, जिसमें बच्चे को ढूंढ कर लाने पर इनाम प्राप्त करने की राशि न मिलने पर प्रस्ताव को अवैध घोषित कर दिया गया था।
अमजदपुर-बिथोली गाँव, टेघरा (बेगूसराय)
अमजदपुर-बिथोली टेघरा, बेगूसराय, बिहार स्थित एक गाँव है।
कलसीरी, थराली तहसील
कलसीरी, थराली तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
शाह नवाज खान
मेजर जनरल शाह नवाज खान (24 जनवरी 1914 – 9 दिसम्बर 1983) आजाद हिन्द फौज के प्रसिद्ध अधिकारी एवं स्वतंत्रता सेनानी थे। द्वितीय विश्वयुद्ध के समाप्त होने पर जनरल शाहनवाज खान, कर्नल गुरबख्श सिंह ढिल्लों तथा कर्नल प्रेम सहगल के ऊपर अंग्रेज सरकार ने मुकद्दमा चलाया। बॉलीवुड फिल्म अभिनेता शाहरुख खान की मॉं को उन्होंने मुंहबोली बेटी माना था ।
खान एक भारतीय राजनीतिज्ञ थे जिन्होंने द्वितीय विश्व युद्ध के दौरान भारतीय राष्ट्रीय सेना में एक अधिकारी के रूप में कार्य किया था। युद्ध के बाद, उसे देशद्रोह के लिए दोषी ठहराया गया, और ब्रिटिश भारतीय सेना द्वारा किए गए एक सार्वजनिक न्यायालय-मार्शल में मौत की सजा सुनाई गई। भारत में अशांति और विरोध के बाद भारतीय सेना के कमांडर-इन-चीफ ने सजा को कम कर दिया था।
द्वितीय विश्वयुद्ध समाप्त होने पर भारत के स्वतंत्रता संग्राम में एक नाटकीय बदलाव आया। 15 अगस्त 1947 भारत को आजादी मिलने तक, भारतीय राजनैतिक मंच विविध जनान्दोलनों का गवाह रहा। इनमें से सबसे अहम् आन्दोलन, आजाद हिन्द फौज के 17 हजार जवानों के खिलाफ चलने वाले मुकदमे के विरोध में जनाक्रोश के सामूहिक प्रदर्शन थे।
मेजर जनरल शहनवाज को मुस्लिम लीग और ले. कर्नल गुरुबख्श सिंह ढिल्लन को अकाली दल ने अपनी ओर से मुकदमा लड़ने की पेशकश की, लेकिन इन देशभक्त सिपाहियों ने कांग्रेस द्वारा जो डिफेंस टीम बनाई गई थी, उसी टीम को ही अपना मुकदमा पैरवी करने की मंजूरी दी। मजहबी भावनाओं से ऊपर उठकर सहगल, ढिल्लन, शहनवाज का यह फैसला सचमुच प्रशंसा के योग्य था।
हिन्दुस्तानी तारीख में 'लाल किला ट्रायल' का अहम् स्थान है। लाल किला ट्रायल के नाम से प्रसिध्द आजाद हिन्द फौज के ऐतिहासिक मुकदमे के दौरान उठे इस नारे 'लाल किले से आई आवाज-सहगल, ढिल्लन, शाहनवाज़' ने उस समय हिन्दुस्तान की आजादी के हक के लिए लड रहे लाखों नौजवानों को एक सूत्र में बांध दिया था। वकील भूलाभाई देसाई इस मुकदमे के दौरान जब लाल किले में बहस करते, तो सड़कों पर हजारों नौजवान नारे लगा रहे होते। पूरे देश में देशभक्ति का एक वार सा उठता। 15 नवम्बर 1945 से 31 दिसम्बर 1945 यानी, 57 हिन्दुस्तान की आजादी के संघर्ष में टर्निंग पॉइंट था। यह मुकदमा कई मोर्चों पर हिन्दुस्तानी एकता को मजबूत करने वाला साबित हुआ।
इस ट्रायल ने पूरी दुनिया में अपनी आजादी के लिए लड़ रहे लाखों लोगों के अधिकारों को जागृत किया। सहगल, ढिल्लन और शाहनवाज के अलावा आजाद हिन्द फौज के अनेक सैनिक जो जगह-जगह गिरफ्तार हुए थे और जिन पर सैकड़ों मुकदमे चल रहे थे, वे सभी रिहा हो गए। 3 जनवरी 1946 को आजाद हिन्द फौज के जांबाज सिपाहियों की रिहाई पर 'राईटर एसोसिएशन ऑफ अमेरिका' तथा ब्रिटेन के अनेक पत्रकारों ने अपने अखबारों में मुकदमे के विषय में जमकर लिखा। इस तरह यह मुकदमा अंतर्राष्ट्रीय रूप से चर्चित हो गया। अंग्रेजी सरकार के कमाण्डर-इन-चीफ सर क्लॉड अक्लनिक ने इन जवानों की उम्र कैद सजा माफ कर दी। हवा का रुख भांपकर वे समझ गए, कि अगर इनको सजा दी गई तो हिन्दुस्तानी फौज में बगावत हो जाएगी।
विचारणा के दौरान ही भारतीय जलसेना में विद्रोह शुरू हो गया। मुम्बई, कराची, कोलकाता, विशाखापत्तनम आदि सब जगह विद्रोह की ज्वाला फैलते देर न लगी। इस विद्रोह को जनता का भी भरपूर समर्थन मिला।
परमादेश
परमादेश (mandamus देवनागरीकृत :  मैण्डमस् ) एक न्यायिक उपचार है। आंग्लदेश में परमादेश न्यायालय के क्वींस बेंच डिवीजन द्वारा किसी अधिकारी, निगम अथवा नीचे की अदालतों के नाम जारी किया जाता है। इसमें इस बात की स्पष्ट आज्ञा होती है कि "प्रादेश में निर्दिष्ट कार्य का यथोचित संपादन किया जाए क्योंकि वही उसका (अधिकारी, निगम का, न्यायालय का) नियतकर्म अथवा कर्तव्य है।" 'mandamus' का अर्थ है "हमारा आदेश है।"
किन लोगों को आदेश नहीं दिया जा सकता : परमादेश का शाब्दिक अर्थ होता है आदेश देना जिसके अन्तर्गत न्यायालय सरकारी पद सार्वजनिक पद पर बैठे अधिकारी को अपने सार्वजनिक कार्यों को सम्प्रदान के लिए आदेश देगा
प्रादेश में निर्दिष्ट आज्ञा किसी कार्य के लिए जाने अथवा उससे विरत होने से सम्बद्ध होती है। यह प्रादेश एक सामान्य वैधिक कर्तव्य के प्रवर्तन (enforcement) के लिए जारी किया जाता है और इसका प्रयोग प्रसंविदाजन्य कर्तव्यों (contractual obligations) के प्रवर्तन के लिए नहीं होता। इसका प्रयोग वहाँ भी नहीं किया जाता जहाँ इष्ट कार्य किसी अधिकारी के विवेक (discretion) पर निर्भर होता है। किंतु उस अवस्था में जब विवेकाधिकार किसी कर्तव्य के साथ संलग्न हो, न्यायालय उसके सम्पादन के लिए आदेश दे सकता है। किंबहुना, यदि अधिकारीविशेष अपने विवेकाधिकार का प्रयोग करते समय किन्हीं अनावश्यक विषयों पर ध्यान देता है अथव आवश्यक वस्तुओं पर ध्यान नहीं देता तो इन दशाओं में न्यायालय उक्त अधिकारी के आदेश को रद्द करते हुए उस विषय पर पुनर्विचार करने का आदेश दे सकता है। परमादेश उस अवस्था में भी जारी किया जाता है जब कोई अधिकारी अपनी कार्यसीमा का अतिक्रमण अथवा अपने अधिकारों का दुरुपयोग करता है।
यह प्रादेश न तो प्रकृत्या जारी किया जाता है और न आधिकारिक रूप से ही (neither as of right nor as of course)। यह उसी अवस्था में जारी किया जाता है जब वैध अधिकारों से युक्त व्यक्ति हलफनामे द्वारा संबलित याचिका में इसके जारी किए जाने के लिए उपयुक्त कारण सिद्ध करे। यह प्रादेश उस अवस्था में जारी नहीं किया जाता जब याचिकादाता के समक्ष कोई अन्य उपयुक्त तथा वैकल्पिक मार्ग हो। याचिकादाता के लिए यह भी प्रदर्शित करना आवश्यक है कि याचिका प्रस्तुत करने के पूर्व उसने उपयुक्त अधिकारी के समक्ष अपना दावा प्रस्तुत कर अनुरोप के लिए प्रार्थना की थी तथा वह दावा या तो अस्वीकार कर दिया गया अथवा पर्याप्त समय व्यतीत हो जाने के बाद भी उसकी कोई सुनवाई नहीं हुई। इस नियम के पालन पर न्यायालय, उस अवस्था में विशेष बल नहीं देगा यदि वह समझे कि संबंधित अधिकारी से की गई अनुतोष (relief) की माँग का निष्फल होना अवश्यभावी है।
क्वीगांव, पिथौरागढ (सदर) तहसील
क्वीगांव, पिथौरागढ (सदर) तहसील में भारत के उत्तराखण्ड राज्य के अन्तर्गत कुमाऊँ मण्डल के पिथोरागढ जिले का एक गाँव है।
प्रेक्षणीय चर
सांख्यिकी में, प्रेक्षणीय चर या प्रेक्षणीय मात्रा (जिसे प्रकट चर भी कहते है) एक चर है जिसे प्रेक्षित किया जा सकता है और प्रत्यक्ष रूप से मापा जा सकता है। इसी का विपरीत है अप्रकट चर।
खुरहवा गाँव, छिबरामऊ (कन्नौज)
खुरहवा छिबरामऊ, कन्नौज, उत्तर प्रदेश स्थित एक गाँव है।
1952 ग्रीष्मकालीन ओलंपिक
1952 ग्रीष्मकालीन ओलंपिक आधिकारिक तौर पर XV ओलंपियाड के खेलों के नाम से जाना जाता था, 1952 में हेलसिंकी, फ़िनलैंड में आयोजित अंतरराष्ट्रीय बहु-खेल आयोजन थे। हेलसिंकी को पहले 1940 के ग्रीष्मकालीन ओलंपिक की मेजबानी के लिए चुना गया था, जो द्वितीय विश्व युद्ध के कारण रद्द कर दिया गया था। यह उत्तरी शहर है जिसमें ग्रीष्मकालीन ओलंपिक खेलों का आयोजन किया गया है। ये गैर-इंडो-यूरोपीय भाषा बोलने वाले देश में आयोजित होने वाले पहले खेलों थे। यह ओलंपिक खेलों भी था जिसमें बीजिंग में 2008 ग्रीष्मकालीन ओलंपिक खेलों के मुकाबले सबसे ज्यादा विश्व रिकार्ड तोड़ा गया था। सोवियत संघ, पीपुल्स रिपब्लिक ऑफ चाइना, इंडोनेशिया, इजरायल, थाईलैंड, और सारलैंड ने अपनी ओलंपिक की शुरुआत 1952 में हेलसिंकी में की।
स्पोर्ट्स
1952 ग्रीष्मकालीन ओलम्पिक कार्यक्रम में निम्नलिखित 17 खेलों में 149 घटनाएं शामिल थीं:
भाग लेने वाले एनओसी
1952 के खेलों में कुल 59 देशों ने इन खेलों में हिस्सा लिया था। तेरह राष्ट्रों ने 1952 में अपना पहला ओलंपिक प्रदर्शन किया: बहामा, पीपुल्स रिपब्लिक ऑफ चाइना, गोल्ड कोस्ट (अब घाना), ग्वाटेमाला, हांगकांग, इंडोनेशिया, इज़राइल, नीदरलैंड एंटिल्स, नाइजीरिया, सोवियत संघ (यूएसएसआर), थाईलैंड, और वियतनाम।
पदक गिनती
ये शीर्ष दस राष्ट्र हैं, जो 1952 के खेलों में पदक जीते थे।
बैकोनूर कॉस्मोड्रोम साइट 250
साइट 250 (Site 250) कजाखस्तान के बैकोनूर कॉस्मोड्रोम में स्थित रॉकेट लांच स्थल है। जिसे रूस द्वारा संचालित किया जा रहा है।
मात्रण (विज्ञान)
गणित और अनुभवजन्य विज्ञान में, मात्रण गिनने और मापने की क्रिया हैं जो मानव समझ प्रेक्षणों और अनुभवों को मात्राओं में नक्शाबद्ध करती हैं। इस अर्थ में, मात्रण वैज्ञानिक विधि के लिए मौलिक है।
वडिगॆपल्लॆ (अनंतपुर)
वडिगॆपल्लॆ (अनंतपुर) में भारत के आन्ध्रप्रदेश राज्य के अन्तर्गत के अनंतपुर जिले का एक गाँव है।
लघु प्रवर्धक
लघु प्रवर्धक या 'लॉग एम्प्लिफायर' वह प्रवर्धक है जिसका आउटपुट वोल्टेज Vout, इनपुट वोल्टेज Vin के प्राकृतिक लघुगणक के K गुना हो।
जहाँ Vref नॉर्मलाइजेशन नियतांक (normalization constant, वोल्ट में) है।
लघु परवर्धक की ऑप-ऐम्प और डायोड पर आधारित परिपथ
इन्पुट वोल्टता और आउटपुट वोल्टता  के बीच सम्बन्ध निम्नलिखित प्रकार से लिखा जा सकता है-
जहाँ तथा  क्रमशः संतृप्त धारा एवं तापीय वोल्टता हैं
<br style="clear:both;"/>
ट्रांसडायोड संरचना (Transdiode configuration)
उपरोक्त चित्र में डायोड के स्थान पर ट्रांजिस्टर (बीजेटी) लगाकर भी किया जा सकता है। इसके लिये बीजेटी के बेस को ग्रांउण्ड कर देते हैं, ऊपर जहाँ डायोड का एनोड और कैथोड जुड़े हैं वहाँ बीजेटी के क्रमशः कलेक्टर और एमिटर जोड़ देते हैं।
ऑप-ऐम्प के डिफरेंशियल इनपुट पर वर्चुअल-ग्राउण्ड है। इसके कारण,
हाटपिपल्या
हाटपिपल्या (Hatpipliya) भारत के मध्य प्रदेश राज्य के देवास ज़िले में स्थित एक नगर है।
अमरपुर (औरंगाबाद)
अमरपुर (औरंगाबाद) में भारत के बिहार राज्य के अन्तर्गत मगध मण्डल के औरंगाबाद जिले का एक गाँव है।
टॉम हेल्म
थॉमस जॉर्ज हेल्म (जन्म 7 मई 1994) एक क्रिकेटर है जो मिडलसेक्स काउंटी क्रिकेट क्लब के लिए खेलता है। बकिंघमशायर के एक तेज गेंदबाज हेल ने जून 2012 में मिडिलसेक्स के लिए साइन किया था जब वह 18 साल के थे।
एंगस फ्रेजर, मिडिलसेक्स क्रिकेट के प्रबंध निदेशक, हेल्म के 2 1⁄2 साल के अनुबंध सौदे के बारे में कहा: "'टॉम एक रोमांचक युवा तेज गेंदबाज है और हम उसे बोर्ड में पाकर बहुत खुश हैं। वह पिछले दो वर्षों में हस्ताक्षर किए गए पांचवें स्थानीय लड़के हैं - रवि पटेल, एडम रॉसिंगटन, गुरजीत संधू और ओली विल्किन अन्य हैं - और हमें उम्मीद है कि इन अन्य क्रिकेटरों के साथ, वह मिडलसेक्स में एक प्रमुख भूमिका निभाएंगे आने वाले वर्षों में क्रिकेट।”"
उन्होंने जून 2013 में यॉर्कशायर के खिलाफ अपनी लिस्ट ए की शुरुआत की। बारिश से प्रभावित मैच में, वह बल्लेबाजी नहीं करता था और मैच समाप्त होने से पहले गेंदबाजी करना बाकी था। 3 दिन बाद, हेल्म ने यूनिकॉर्न्स के खिलाफ अपना दूसरा लिस्ट ए मैच खेला, जहाँ उन्होंने 3-27 से लिया। उन्हें एक तनाव फ्रैक्चर हुआ जिसने उन्हें युवा क्रिकेटर के रूप में अपनी पूरी क्षमता तक पहुंचने से रोक दिया।
2020 की गर्मियों में, कोविड-19 महामारी के बाद इंग्लैंड में शुरू होने वाले अंतरराष्ट्रीय जुड़नारों के आगे प्रशिक्षण शुरू करने के लिए हेल्म को 55-मैन ग्रुप के खिलाड़ियों में रखा गया था। उन्हें आयरलैंड के खिलाफ वनडे इंटरनेशनल (वनडे) श्रृंखला के लिए बंद दरवाजे के प्रशिक्षण के लिए इंग्लैंड के 24-मैन ग्रुप में शामिल किया गया था,  हालांकि उन्होंने अंतिम टीम नहीं बनाई थी।
राहुल भाटिया
राहुल भाटिया एक भारतीय व्यापारी और कम लागत वाले कैरियर इंडीगो के सह-संस्थापक और गैर-कार्यकारी निदेशक और इंटरग्लोब एंटरप्राइजेज के ग्रुप मैनेजिंग डायरेक्टर हैं। इंडिगो एयरलाइंस ने 4 अगस्त 2006 में परिचालन शुरू किया था और अक्टूबर 2015 में इसकी आरंभिक सार्वजनिक पेशकश (आईपीओ) थी। भारतीय शेयर बाजारों बीएसई और एनएसई पर एयरलाइन की लिस्टिंग के बाद, फोर्ब्स पत्रिका ने उन्हें भारत में बीसवां सबसे अमीर व्यक्ति घोषित किया (संयुक्त रूप से उनके पिता कपिल भाटिया के साथ), जिसकी कुल संपत्ति 3.1 बिलियन डॉलर है। इंडिया टुडे पत्रिका ने उन्हें 2017 की सूची के 50 सबसे शक्तिशाली लोगों में # 17 वें स्थान पर रखा।
कोलकाता पुल हादसा
भारतीय महानगर कोलकाता के गिरिश नगर पार्क में एक निर्माणाधीन पुल ३१ मार्च २०१६ को ढ़ह गया। इसमें कम से कम २७ लोग मारे गये और ८० घायल हो गये।
पृष्ठभूमि
२.२ किलोमीटर (१.४ मील) लम्बे विवेकानन्द फ्लाईओवर पुल को २००८ में प्रस्तावित किया गया था और २००९ में इसका निर्माण कार्य आरम्भ हुआ। इसके निर्माण का कार्य हैदराबाद की आईवीआरसीएल नामक कंपनी को दिया गया था। यह कम्पनी उत्तर प्रदेश और विभिन्न अन्य राज्यों में काम करने से प्रतिबन्धित है। यह कार्य २०१० तक पूर्ण होना था लेकिन बार-बार समयसीमा को अगे बढ़ाया गया। स्थानीय लोगों के अनुसार ३० मार्च २०१६ को गिरने से एक दिन पहले, पुल पर बजरी (कंकरीट) डाली गयी थी। पुल के ढहने से घण्टों पूर्व, वहाँ काम कर रहे लोगों ने बाहुधरनों के नट (जोड़ने के लिए प्रयुक्त पेच) टूटने की आवाज सुनी।
दुर्घटना
भारतीय समयानुसार ३१ मार्च २०१६ को दोपहर १२:३२ बजे १५० मीटर (४९० फुट) पुल की इस्पात की पट्टी गिर गयी जिससे इसके नीचे से जा रहे बहुत सारे पैदल और वाहन फंस गये। यह दुर्घटना व्यस्त रबिन्द्र सरानी - के॰के॰ टैगोर स्ट्रीट चौराहे पर हुआ। इसमें कम से कम २५ लोग मारे गये और ७५ घायल हुये। लगभग ९० लोगों को मलबे से निकाल लिया गया है लेकिन सैकड़ों लोग फंसे हुये हैं।
दुष्परिणाम
१ अप्रैल २०१६ को आईवीआरसीएल को भारतीय दण्ड संहिता की धारा ३०२ के तहत हत्या के लिए आरोपित किया गया। पुलिस ने हैदराबाद में २ और कोलकता में आईवीआरसीएल के अधिकारियों को गिरफ्तार कर लिया तथा आईवीआरसीएल के स्थानीय कार्यालय को बन्द कर दिया जबकि आईवीआरसीएल अधिकारियों के अनुसार यह एक "दैवी घटना" है। इस दुर्घटना के बाद कंपनी के शेयर में ११.७ प्रतिशत की कमी आयी।
प्रतिक्रिया
पश्चिम बंगाल की मुख्यमंत्री ममता बनर्जी दुर्घटना के बाद स्थिति का जायजा लेने घटना स्थल पर पहुँची। उन्होंने कहा कि इस दुर्घटना के जिम्मेदार लोगों को क्षमा नहीं किया जायेगा और उन्होंने पिछली वामपंथी सरकार पर इस पुल का ठेका देने का आरोप लगाया।
माकपा की अगुवाई वाली पिछली सरकार ने आरोप लगाया कि पुल का ढहने वाला भाग वर्तमान सरकार के समय में बना है और इसके लिए वर्तमान सरकार जिम्मेदार है।
नगरीय विकास राज्य मंत्री बाबुल सुप्रियो ने टिप्पणी की कि पुल का काम अवैज्ञानिक तरीके से हो रहा था और राज्य प्रशासन ने तीन वर्ष पूर्व उल्टाडांगा पुल के के ढहने से कोई सीख नहीं ली।
अगीना, द्वाराहाट तहसील
अगीना, द्वाराहाट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
अमवा-उर्फ-खजे-जहाँपुर गाँव, टेघरा (बेगूसराय)
अमवा-उर्फ-खजे-जहाँपुर टेघरा, बेगूसराय, बिहार स्थित एक गाँव है।
फ्लेमिंग वामहस्त नियम
फ़्लेमिङ का वामहस्त नियम एक स्मृतिसहायक विधि है जो चुम्बकीय क्षेत्र में स्थित किसी धारा -वाही चालक पर लगने वाले आरोपित बल की दिशा बताने के लिए प्रयोग किया जाता है। वैद्युतिक धारा की दिशा और चुम्बकीय क्षेत्र की दिशा को परस्पर लंबवत रखकर यह पाया जाता है कि चालक पर आरोपित बल की दिशा इन दोनों के लंबवत हैं। इन तीनों दिशाओं की व्याख्या फ़्लेमिङ के वामहस्त नियम द्वारा की जा सकती है। इस नियम के अनुसार, अपने बाएँ हाथ की तर्जनी, मध्यमा तथा अंगुष्ठ को इस प्रकार फैलाया जाना चाहिए कि ये तीनों एक-दूसरे के परस्पर लंबवत हों। यदि तर्जनी चुम्बकीय क्षेत्र की दिशा और मध्यमा चालक में प्रवाहित विद्युत धारा की दिशा की ओर संकेत करती है तो अंगुष्ठ चालक की गति की दिश1संकेत करेगा।
कोलकाता का युद्ध
कोलकाता कि घेराबंदी ब्रिटिश ईस्ट इंडिया कंपनी और बंगाल के नवाब, सिराजुद्दौला के बीच हुआ युद्ध था। नवाब ने कल्कत्ता शाहर को ब्रिटिश नियंत्रण से वापस लेने के लिए ये युद्ध किया था। यह अंग्रेज़ों के फ्रांसीसियों से सप्त वर्षीय युद्ध से बवने हेतु दुर्ग बनाने से उपजे विवाद का परिणाम था। २० जून को हुए इस आक्रमण से अंग्रेज़ एकदम अनभिज्ञ थे और फोर्ट विलियम जल्दी ही नवाब के हाथों में आ गया। यहां के कई युद्ध बंदियों को ब्लैक होल नामक स्थान पर रखा गया था।
परिगणना
एक परिगणना किसी संग्रह के सारे वस्तुओं की एक संपूर्ण, क्रमिक सूचीकरण होती है। यह शब्द आम तौर पर गणित और संगणक विज्ञान में इस्तेमाल होता हैं और इसका संदर्भ किसी समुच्चय के सारे के सारे तत्त्वों के सूचीकरण से हैं।
दक्षिणध्रुवीय महासागर
दक्षिणध्रुवीय महासागर, जिसे दक्षिणी महासागर या अंटार्कटिक महासागर भी कहा जाता है, विश्व के सबसे दक्षिण में स्थित एक महासागर है। इसका विस्तार 60° दक्षिण अक्षांश से दक्षिण में है और यह संपूर्ण अंटार्कटिका महाद्वीप को घेरे हुये है (उत्तर दिशा से)। यह पाँच विशाल महासागरों मे से चौथा सबसे बड़ा महासागर है। इस महासागरीय क्षेत्र में उत्तर की ओर बहने वाला ठंडा अंटार्कटिक जल, गर्म उप-अंटार्कटिक जल से मिलता है।
भूगोलविज्ञानियों में दक्षिणध्रुवीय महासागर की उत्तरी सीमा को लेकर मतभेद हैं यहाँ तक कि कुछ तो इसके अस्तित्व को ही नकारते हैं और इसे दक्षिणी प्रशांत महासागर, दक्षिणी अटलांटिक महासागर या हिन्द महासागर का दक्षिणी हिस्सा मानते हैं। कुछ भूगोलविज्ञानी अंटार्कटिक सम्मिलन को वह महासागरीय क्षेत्र मानते हैं जिसकी उत्तरी सीमा जो इसे अन्य महासागरों से पृथक करती हैं, 60वीं अक्षांश नहीं है, अपितु यह मौसमानुसार बदलती रहती हैं।
अंतरराष्ट्रीय जल सर्वेक्षण संगठन ने अभी तक 60° दक्षिणी अक्षांश के दक्षिण में उपस्थित महासागरों से संबंधित अपनी 2000 परिभाषा की पुष्टि नहीं की है। इसकी सबसे ताजातरीन 1953 की महासागर परिभाषा में दक्षिणध्रुवीय महासागर का उल्लेख नहीं है। ऑस्ट्रेलिया के मतानुसार, दक्षिणध्रुवीय महासागर ऑस्ट्रेलिया के दक्षिणी सिरे के ठीक नीचे से शुरु हो जाता है।
हार्न अंतरीप के पास अंटार्कटिक महासागर की गहराई ९०० किमी है तो अफ्रीका के दक्षिण स्थित अमुलहस अंतरीप के समीप ३६०० किमी।
अंटार्कटिक महासागर में अनेक प्लावी हिमशैल (आइसबर्ग) तैरते रहते हैं। कुछ हिमशैल तैरते-तैरते समीपस्थ अन्य महासागरों में भी चले जाते हैं। समुद्री खोजकर्ताओं ने इस सागर में एकाधिक ऐसे प्लावी हिमशैल भी देखे हैं जिनका क्षेत्रफल एक सौ वर्गमील से अधिक था। इनमें से कुछ हिमशैलों की मोटाई एक हजार फीट से भी अधिक थी। अंटार्कटिक महासागर के जल का, सतह पर, औसत तापमान २९.८° फारनहाइट रहता है और तल पर यह तापमान ३२° से ३५° फारनहाइट तक होता है।
लखण, गैरसैण तहसील
लखण, गैरसैण तहसील में भारत के उत्तराखण्ड राज्य के अन्तर्गत गढ़वाल मण्डल के चमोली जिले का एक गाँव है।
दक्षिणध्रुवीय महासागर
दक्षिण अमरीका तक पहुँचते-पहुँचते इस सागर की मुख्य धारा दो भागों में विभक्त हो जाती है। एक धारा अमरीका महाद्वीप के पूर्वी तट के साथ-साथ उत्तर की ओर चली जाती है तो दूसरी पूरब की ओर हार्न अंतरीप से आगे बढ़ जाती है।
इस क्षेत्र में छोटे-छोटे पौधे, पक्षी तथा अन्य जीव-जंतु पाए जाते हैं। ह्वेल मछली के शिकार के लिए भी यह महासागर महत्वपूर्ण माना जाता है और यहाँ से ह्वेल का काफी व्यापार होता है।
इमरान खान (क्रिकेटर, जन्म 1987)
मोहम्मद इमरान खान (जन्म 15 जुलाई 1987) एक पाकिस्तानी क्रिकेटर हैं, जिनका जन्म खैबर पख्तूनख्वा में लोअर डार की मैदान घाटी में हुआ था। उन्होंने 22 अक्टूबर 2014 को संयुक्त अरब अमीरात में ऑस्ट्रेलिया के खिलाफ पाकिस्तान के लिए टेस्ट मैच की शुरुआत की। इमरान ने पेशावर, खैबर पख्तूनख्वा, जल और बिजली विकास प्राधिकरण, नेशनल बैंक ऑफ पाकिस्तान, जराई तरकियाती बैंक और पेशावर पैंथर्स के लिए प्रमुख रूप से खेला है।
इमरान और पैंथर्स पक्ष ने हायर टी 20 कप के 2014-15 के संस्करण को जीता, और टूर्नामेंट जीतने वाली टीम का एक और सदस्य इमरान खान (जन्म 1988) था। इस कारण से, इस लेख का विषय इमरान खान (जन्म 1987), अक्सर "मोहम्मद इमरान खान" या "इमरान खान, सीनियर" के रूप में दर्ज किया जाता है। स्कोरकार्ड पर, जबकि इमरान खान (जन्म 1988) को अक्सर "इमरान खान (स्वात)" या "इमरान खान, जूनियर" के रूप में दर्ज किया जाता है।
काँटाफोड़
काँटाफोड़ (Kantaphod) भारत के मध्य प्रदेश राज्य के देवास ज़िले में स्थित एक नगरपंचायत है।
खोजीपुर गाँव, छिबरामऊ (कन्नौज)
खोजीपुर छिबरामऊ, कन्नौज, उत्तर प्रदेश स्थित एक गाँव है।
बनारस हिंदू विश्वविद्यालय अधिनियम
बनारस हिंदू विश्वविद्यालय अधिनियम, जिसे बीएचयू अधिनियम भी कहा जाता है, औपचारिक रूप से 1915 का बनारस हिंदू विश्वविद्यालय अधिनियम, पूर्व में बनारस हिंदू विश्वविद्यालय अधिनियम भारतीय संसद का एक अधिनियम है, जिसे 1 अक्टूबर 1915 को पारित किया गया था और भारत के वायसराय और गवर्नर-जनरल द्वारा सहमति दी गई थी। उसी दिन बनारस हिंदू विश्वविद्यालय की स्थापना करने के लिए नींव रखी गई थी। यह 1915 का अधिनियम संख्या 16 था, और 23 मार्च 1916 को भारत के राजपत्र में प्रकाशित होने पर 1 अप्रैल 1916 से लागू हुआ।
सन् 1922, 1930, 1951, 1958, 1966 और 1969 में अब तक छह बार अधिनियम में संशोधन किया जा चुका है।
इतिहास
1905 में बनारस में भारतीय राष्ट्रीय कांग्रेस के इक्कीसवें सम्मेलन में पंडित मदन मोहन मालवीय ने बनारस में एक विश्वविद्यालय स्थापित करने के अपने लक्ष्य की घोषणा की। महामना मालवीय ने इस तरह के विश्वविद्यालय की स्थापना के लिए पूरे भारतीय उपमहाद्वीप से वित्त पोषण के लिए दरभंगा के महाराजा रामेश्वर सिंह बहादुर के अध्यक्ष के रूप में एक हिंदू विश्वविद्यालय सोसायटी की स्थापना की थी।
पहला मसौदा अक्टूबर 1911 में तैयार किया गया था।
22 मार्च 1915 को, तत्कालीन शिक्षा मंत्री हरकोर्ट बटलर ने बनारस हिंदू विश्वविद्यालय विधेयक पेश किया। अपने भाषण में उन्होंने विश्वविद्यालय के बारे में टिप्पणी की:
"मेरे प्रभु, यह कोई साधारण अवसर नहीं है। आज हम भारत में एक नए और कई आशाओं के साथ एक बेहतर प्रकार के विश्वविद्यालय का जन्म होते हुए देख रहे हैं। इस विश्वविद्यालय की मुख्य विशेषताएं, जो इसे मौजूदा विश्वविद्यालयों से अलग करती हैं, पहले होंगी।  कि यह एक शिक्षण और आवासीय विश्वविद्यालय होगा; दूसरे, यह सभी जातियों और पंथों के लिए खुला होगा, यह हिंदुओं के लिए धार्मिक निर्देशों पर जोर देगा, और तीसरा, यह हिंदू समुदाय द्वारा संचालित और प्रबंधित किया जाएगा और लगभग पूरी तरह से गैर-अधिकारियों द्वारा किया गया था"
बिल 1 अक्टूबर 1915 को पारित किया गया था।
विधियों
1966 में एक संशोधन द्वारा विश्वविद्यालय के प्रारंभ में लागू कानूनों को बीएचयू अधिनियम में एक अनुसूची के रूप में जोड़ा गया था। विश्वविद्यालय की विधियों को वेबसाइट पर प्रकाशित किया जाता है, और आमतौर पर अधिनियम दस्तावेज़ में नहीं जोड़ा जाता है।
कलानिधि मारन
वर्ष 1964 में जन्मे कलानिधि मारन (கலாநிதி மாறன்) एशिया के सर्वाधिक लाभदायक प्रसारक (ब्रॉडकास्टर) सन नेटवर्क के अध्यक्ष एवं प्रबंध निदेशक हैं।. जून 2010 में उन्होंने भारत की सर्वाधिक लाभदायक एयरलाइन्स स्पाइस जेट का अधिग्रहण कर लिया. उनके टीवी चैनल और अखबार मुख्यतः दक्षिण भारत में केंद्रित हैं जबकि एफएम रेडियो चैनल, डीटीएच सर्विस, तथा एयरलाइन्स पूरे देश में फैले हैं।
परिवार
वे भूतपूर्व वाणिज्य मंत्री मुरासोली मारन के पुत्र, तमिलनाडु के मुख्य मंत्री एम करुणानिधि के परपोते और भारत के कपड़ा मंत्री दयानिधि मारन के भाई हैं। 1991 में उन्होंने कन्नड़ कावेरी से विवाह किया और उनकी काव्या नाम की एक बेटी (जन्म 1992 में) भी है। उनकी पत्नी सन नेटवर्क की संयुक्त प्रबंध निदेशक हैं। मीडिया व्यवसाय में उनके प्रवेश करने के बाद से अधिकांश समय तक उनके पिता के राजनीतिक प्रतिद्वंदियों द्वारा राज्य की सत्ता पर काबिज रहने के बावजूद वे काफी सफल साबित हुए हैं। पड़ोसी राज्यों में भी वे नंबर 1 के रूप में उभर कर सामने आये हैं, जहाँ उनके प्रतिद्वंद्वियों में उन राज्यों के नेता तथा व्यवसायी शामिल हैं।
करुणानिधि के परिवार के साथ विवाद
मई 2007 में करूणानिधि के बेटे एम.के. अज़गिरी के समर्थकों ने मारन के अखबार के कार्यालय पर हमला किया क्योंकि उसमे छपे एक सर्वेक्षण में दावा किया गया था कि लोग अज़गिरी की बजाय एम.के स्टालिन को अधिक पसंद करते हैं। बाद में दिसंबर 2008 को यह दावा किया गया कि करुणानिधि और मारन परिवारों के बीच विवाद समाप्त हो गया है। हालांकि 2010 में अज़गिरी की केबल टीवी डिस्ट्रिब्यूशन कंपनी जाक कम्युनिकेशंस द्वारा कलानिथि मारन के खिलाफ एक आपराधिक मुक़दमा दायर किया गया।
सन पिक्चर्स
कलानिधि की सन पिक्चर्स ने रजनीकांत और ऐश्वर्या राय द्वारा अभिनीत एंधिरन नामक अपनी पहली फिल्म का निर्माण किया।
विन्ध्याचल, उत्तर प्रदेश
विन्ध्याचल भारत के उत्तर प्रदेश राज्य के मिर्ज़ापुर ज़िले में स्थित एक शहर है। यह मिर्ज़ापुर-विन्ध्याचल संयुक्त महानगर क्षेत्र का भाग है और जनसंख्या की दृष्टि से इन्हें 8 ही गिना जाता है।
विवरण
विन्ध्याचल धार्मिक दृष्टिकोण से प्रसिद्ध शहर है। यहाँ माँ विन्ध्यवासिनी देवी का मंदिर है। मार्कण्डेय पुराण के अनुसार, माँ विन्ध्यवासिनी ने महिषासुर का वध करने के लिए अवतार लिया था। यह नगर गंगा के किनारे स्थित है। मान्यताओं के अनुसार कहा जाता है कि जो मनुष्य इस स्थान पर तप करता है, उसे अवश्य सिद्दि प्राप्त होती है। भारतीय मानक समय (IST) की रेखा विन्ध्याचल के रेलवे स्टेशन से होकर जाती है।
माँ विंध्यवासिनी मंदिर
विंध्याचल वाराणसी से 70 किमी की दूरी पर और प्रयागराज से 85 किमी दूर स्थित है, एक प्रसिद्ध धार्मिक शहर है जो देवी विंध्यवासिनी को समर्पित है। माना जाता है कि देवी विंध्यवासिनी बृद्धावस्था की तात्कालिक सर्वश्रेष्ठ शक्ति हैं। विंध्यवासिनी देवी मंदिर मिर्जापुर से 8 किमी की दूरी पर पवित्र गंगा नदी के तट पर स्थित है। यह विंध्यवासिनी देवी के सबसे प्रतिष्ठित सिद्धपीठों में से एक है। मंदिर में रोजाना बड़ी संख्या में लोग आते हैं। चैत्र (अप्रैल) और अश्विन (अक्टूबर) महीनों में नवरात्रों के दौरान बड़ी मंडलियां आयोजित की जाती हैं। कई प्रतियोगिताएँ ज्येष्ठ (जून) के महीने में आयोजित की जाती हैं। मंदिर काली खोह से सिर्फ 2 किमी दूर स्थित है।
त्रिकोना परिक्रमा
यहाँ सबसे प्रसिद्ध विंध्यवासिनी देवी मंदिर, अष्टभुजा देवी मंदिर और कालीखोह मंदिर हैं। यहाँ आकर इन तीनों मंदिर के दर्शन से एक त्रिकोण परिक्रमा पूरी होती है:
यहाँ दुर्गासप्तशती (मार्कंडेय पुराण) के 11 वें अध्याय में वर्णित कंकाल देवी मंदिर, कंकाल के रूप में मां काली को समर्पित है।
जनसंख्या
2011 की जनगणना के अंतिम आंकड़ों के अनुसार, मिर्जापुर-सह-विंध्याचल शहरी समूह की आबादी 245,817 थी, जिनमें से पुरुषों की संख्या 131,534 और महिलाओं की संख्या 114,283 थी। 0-6 वर्ष की आयु सीमा में जनसंख्या 29,619 थी। 7 वर्ष और उससे अधिक की जनसंख्या की प्रभावी साक्षरता दर 77.85 प्रतिशत थी।
2001 की भारत की जनगणना के अनुसार जब विंध्याचल और मिर्जापुर को एक साथ एक जनगणना इकाई माना जाता था। इसकी आबादी 205,264 थी, जिनमें पुरुष 109,872 और महिलाएं 95,392 थीं। 0 से 6 वर्ष की बालक-बालिकाओं की आबादी 28,666 थी। साक्षरता दर 62.9% और प्रभावी साक्षरता दर 72.1% थी।
शीतला सहाय
शीतला सहाय (1932- 2011) भारत के मध्य प्रदेश के एक राजनेता थे। वे मध्य प्रदेश सरकार के कैबिनेट मंत्री भी रहे।
संगीत एवं कला के क्षेत्र में योगदान
आपने प्रदेश में संगीत विघालयों को उन्नत कर महाविघालय का स्टार प्रदान करने के साथ-साथ संगीत शाला शिक्षकों को विश्व विघालय अनुदान आयोग का ग्रेड दिलाने में उल्लेखनीय योगदान दिया। ग्वालियर घराने के प्रख्यात संगीतज्ञ उस्ताद हस्सू खां, हद्दु खां की स्मृति को चिरस्थाई बनाने के लिए श्री सहा ने अमूल्य योगदान देते हुए हस्सू खां, हद्दु खां समाधि स्थल पर भव्य सभागार निर्माण के लिए श्री सिकंदर बख्त साहब की संसद निधि से धन उपलब्ध कराकर निर्माण कार्य प्रारंभ किया।
स्वास्थ सेवाओं का विकास एवं कैंसर चिकित्सालय की स्थापना
श्री सहाय ने अपने मंत्रीत्व काल में संभाग के सबसे बड़े चिकत्सालय कमलाराजा महिला चिकत्सालय का विस्तार एवं आधुनिकीकरण कराकर ग्वालियर वासियों को स्वस्थ्य के लिए एक बड़ा संबल प्रदान किया। इसी दौरान आपने चिकित्सा महाविघालय के लिए डॉ॰ भगवत सहाय स्मृति सभागार का निर्माण प्रारंभ कराया | श्री सहाय ने संसद प्रतिनिधि के रूप में श्री सिकंदर बख्त साहब ने सांसद निधि से ग्वालियर जिले में ५९ नल कूपों का खनन कराया, ६४ गलियों में सीमेंट कंक्रीट का कार्य संपन्न हुआ, ५ डब्लू. वी. एम्. सड़के बनाई गयीं। इसके अतिरिक्त मिनी स्टेडियम, मनोरंजन भवन, बिरला नगर पार्क, सीमा दीवार, यात्री प्रतीक्षालय आदि निर्माण कार्य संपन्न कराये | श्री सहाय की रचनात्मक कार्यों में रूचि एवं पीड़ित मानवता का जज़्बा होने के कारण आपने १९७१ में ग्वालियर में कैंसर चिकित्सालय एवं शोध संसथान की स्थापना के लिए जन विकास नियास गठन किये। श्री सहाय के अथक प्रयासों से कैंसर चिकित्सालय एवं शोध संसथान को भारत शासन के क्षेत्रीय कैंसर उपचार एवं अनुसन्धान केन्द्र के रूप में मान्यता प्राप्त हुई। आज ये संस्थान मध्य प्रदेश, उत्तर प्रदेश एवं राजस्थान के रोगियों को कैंसर उपचार प्रदान कर रहा है। प्रदेश के विकास में श्री शीतला सहाय का महत्वपूर्ण योगदान रहा है। आपने प्रदेश से सभी जिलों में २०० बिस्तरों के जिला अस्पताल तथा हर जिला केन्द्र पर रेडियों डायग्नोसिस विशेषज्ञ नियुक्त किये। श्री सहाय द्वारा इंदौर में चाचा नेहरु बाल चिकित्सालय प्रारंभ कराया गया। आपके द्वारा प्रदेश के हर जिले में स्वास्थ संबंधी समेकितविकास के लिए डेनीडा परियोजना क्रियान्वित की श्री सहाय ने गुना में जिला चिकित्सालय एवं आवास ग्रहों का निर्माण कार्य करवाया | आपने सीहोर कोलार तथा जबलपुर में बर्गी बांध का कार्य पूरा करा कर बिजली उत्पादन शुरू कराया | श्री सहाय को १९७७ से ८० के बीच में मंत्री परिषद् के सदस्य होने का सोभाग्य मिला था इस कार्य काल में उन्होंने न्यूरो सर्जरी का भवन पूरा करवाया | पैथोलॉजी विंग का निर्माण कराया, मारचुरी व स्टैण्ड आदि के निर्माण के साथ भगवत सहाय सभागार की कमी पूरी हो। नगर भी इस दृष्टी से सुविधा युक्त हुआ। इस दौरान श्री सहाय ने ओषधालयों का सुद्रणीकरण कराया लगभग एक दर्जन अस्पताल प्रारंभ किये जिससे नगर के कौने-कौने में स्वास्थ्य सुविधाएँ बढ़ी, जयारोग्य अस्पताल का एक बहुमंजिला भवन भी उन्होंने अपने मंत्रित्वकाल स्वीकृत किया दुर्भाग्य हैं कि उनके मंत्री पद से हट जाने के कारण इस चिकित्सालय का निर्माण नहीं हो पाया | आपने लश्कर पश्चिम में विघुत और पेयजल की व्यवस्था कराई, नयी सड़के, टकसाल और सिंधी कॉलोनी में हाई स्कूल के लिए भवन, गोल पहाड़ियों आदि स्थान पर मिडिल स्कूल का भवन एवं प्राइमरी स्कूल प्रारंभ कराये |
शिक्षा के क्षेत्र में योगदान
सहाय का ग्वालियर के शिक्षा के क्षेत्र में भी योगदान रहा है आपने ५ विघालय तीन, उच्चतर माध्यमिक विघालय स्थापित किये तथा डॉ॰ भगवत सहाय महाविघालय की स्थापना में बहुमूल्य योगदान दिया। इसके अतिरिक्त आपने स्नाकोत्तर नर्सिंग महाविघालय तथा कॉलेज ऑफ लाइफ साइंसेज की स्थापना करके ग्वालियर के शिक्षा जगत को नए आयाम प्रदान किये हैं। श्री सहाय के अथक प्रयासों से प्रदेश में सर्वप्रथम नर्सिंग महाविघालय में स्नाकोत्तर कक्षाएं प्रारंभ की गई। नर्सिंग महाविघालय प्रदेश के साथ साथ उत्तर प्रदेश एवं राजस्थान का एक मात्र नर्सिंग महाविघालय है जहाँ नर्सिंग में स्नाकोत्तर शिक्षण की सुविधा उपलब्ध है। श्री सहाय का कला के क्षेत्र में अमूल्य योगदान रहा है, आप मध्य प्रदेश कला परिषद् के तीन बार उपाध्यक्ष निर्वाचित हुए हैं।
विदेश यात्राएं
बहुआयामी व्यक्तित्व के धनी श्री शीतला सहाय ने स्वास्थ्य, शिक्षा के विकास के लिए विश्व के अनेक देशों की यात्राएं की है, जिनमे इंडोनेशिया, थाईलैंड, हांगकांग प्रमुख हैं।
पाचन
पाचन वह क्रिया है जिसमें भोजन को यांत्रि‍कीय और रासायनिक रूप से छोटे छोटे घटकों में विभाजित कर दिया जाता है ताकि उन्हें रक्तधारा में अवशोषित किया जा सके. पाचन एक प्रकार की अपचय क्रिया है: जिसमें आहार के बड़े अणुओं को छोटे-छोटे अणुओं में बदल दिया जाता है।
स्तनपायी प्राणियों द्वारा भोजन को मुंह में लेकर उसे दांतों से चबाने के दौरान लार ग्रंथियों से निकलने वाले लार में मौजूद रसायनों के साथ रासायनिक प्रक्रिया होने लगती है। यह भोजन फिर ग्रासनली से होता हुआ उदर में जाता है, जहां हाइड्रोक्लोरिक अम्ल सर्वाधिक दूषित करने वाले सूक्ष्माणुओं को मारकर भोजन के कुछ हिस्से का यांत्रि‍क विभाजन (जैसे, प्रोटीन का विकृतिकरण) और कुछ हिस्से का रासायनिक परिवर्तन आरंभ करता है। हाइड्रोक्लोरिक अम्ल का पीएच (pH) मान कम होता है, जो कि किण्वकों के लिये उत्तम होता है। कुछ समय (आम तौर पर मनुष्यों में एक या दो घंटे, कुत्तों में 5-6 घंटे और बिल्लियों में इससे कुछ कम अवधि) के बाद भोजन के अवशेष छोटी आंत और बड़ी आंत से गुज़रते हैं और मलत्याग के दौरान बाहर निकाल दिए जाते हैं।
अन्य जीवों में भोजन के पाचन की अलग-अलग प्रक्रियाएं होती हैं।
पाचन तंत्र
पाचन तंत्र कई प्रकार के होते हैं। आंतरिक और बाह्य पाचन में एक बुनियादी अंतर होता है। बाह्य पाचन का क्रम विकास सबसे पहले हुआ और अधिकांश कवक अब भी उस पर निर्भर हैं। इस प्रक्रिया में एंजाइमों को जीव के आसपास के वातावरण में स्रावित किया जाता है, जहां वे किसी कार्बनिक पदार्थ को विभाजित कर देते हैं और उसके शेष पदार्थों में से कुछ हिस्सा उस जीव में विसरित हो जाता है। बाद में जानवरों का क्रम विकास हुआ और उनमें आंतरिक पाचन विकसित हुआ, जो कि अधिक कारगर है क्योंकि विभाजित पदार्थों का अधिक हिस्सा खाया जा सकता है और रासायनिक वातावरण को अधिक प्रभावी रूप से नियंत्रि‍त किया जा सकता है।
लगभग सभी प्रकार की मकड़ियों सहित कुछ जीव केवल जैव-विष और पाचक रसायनों (उदाहरण के लिए, एंजाइम) को बहिर्कोशिकीय वातावरण में स्रावित कर देते हैं और फिर उस प्रक्रिया से उत्पन्न "शोरबे" को गटक लेते हैं। कुछ अन्य जीवों में, संभावित पोषक तत्वों या भोजन के जीव के भीतर जाने के बाद एक पुटिका या एक थैलीनुमा संरचना में, एक नली, या पोषक तत्वों के अवशोषण को अधिक कारगर बनाने वाले विशिष्ट अवयवों के द्वारा पाचन क्रिया चलती रहती है।
स्रावण प्रणालियां
जीवाणु पर्यावरण में मौजूद अन्य जीवों से पोषक तत्व प्राप्त करने के लिए कई प्रणालियों का उपयोग करते हैं।
चैनल परिवहन प्रणाली
चैनल परिवहन प्रणाली में कई प्रोटीन जीवाणु की आंतरिक और बाह्य झिल्लियों में से गुजरने वाली एक संस्पर्शी वाहिका बना लेते हैं। यह एक सरल प्रणाली है, जिसमें केवल तीन प्रोटीन उपइकाइयां होती है: एबीसी (ABC) प्रोटीन, मेम्ब्रेन फ़्यूज़न प्रोटीन एमएफपी (MFP) और आउटर मेम्ब्रेन प्रोटीन ओएमपी (OMP). यह स्रावण प्रणाली आयनों, औषधियों से लेकर विभिन्न आकारों के प्रोटीन्स (20 - 900 kDa) तक, विभिन्न अणुओं की वाहक होती है। स्रावित किए गए अणुओं का आकार अलग-अलग होता है और इनका आकार छोटे  एस्चेरिचिया कोलाई  पेप्टाइड कोलिसिन वी, (10 केडीए/10 kDa) से लेकर 900 केडीए (kDa) की लैपए (LapA) आसंजन प्रोटीन कोशिका स्युडोमोनॉस फ्युरोसेंस (Pseudomonas fluorescens) तक का हो सकता है।
आणविक सीरिंज
एक आणविक सीरिंज का उपयोग किया जाता है जिससे होकर जीवाणु (उदाहरण के लिए, कुछ प्रकार के सैल्मोनेला (salmonella), शिगेला (Shigella), येर्सिनिया (Yersinia)) यूकेरियॉटिक कोशिकाओं में प्रोटीन प्रविष्ट कर सकता है। ऐसा ही एक तंत्र सबसे पहले ''वाय. पेस्टिस (Y. pestis)'' में खोजा गया था और उसने दर्शाया कि जीवविष या टॉक्सिन्स को बस बहिर्कोशिकीय माध्यम में स्रावित करने के बजाए सीधे जीवाणु के कोशिकाद्रव्य से उसके परपोषी की कोशिकाओं के कोशिकाद्रव्य में प्रविष्ट किया जा सकता है।
संयुग्मन तंत्र
कुछ जीवाणुओं (और आर्चियल फ्लैजेला (archaeal flagella)) के संयुग्मन तंत्र डीएनए (DNA) और प्रोटीन दोनों के वाहक होने की क्षमता रखते हैं। इसकी खोज एग्रोबैक्टीरियम ट्यूमीफ़ेशियन्स (Agrobacterium tumefaciens) में की गई थी, जो इस प्रणाली का उपयोग करके परपोषी में Ti प्लास्मिड और प्रोटीनों का समावेश करता है जिससे क्राउन गॉल (गठान) पनप जाता है।. एग्रोबैक्टीरियम ट्यूमीफ़ेशियन्स (Agrobacterium tumefaciens) का VirB complex इसकी आदिरूपी प्रणाली है।
नाइट्रोजन का यौगिकीकरण करने वाले रिज़ोबिया (Rhizobia) का मामला दिलचस्प है, जहां संयुग्मी तत्व प्राकृतिक रूप से इंटर-किंग्डम संयुग्मन करते हैं। इन तत्वों, जैसे  एग्रोबैक्टीरियम (Agrobacterium)0} टीआई (Ti) या आरआई (Ri) प्लास्मिड, में वे तत्व होते हैं जो पौधे की कोशिकाओं में स्थानांतरित हो सकते हैं। स्थानांतरित जीन्स पौधे की कोष्ठिका के केन्द्रक में प्रवेश करते हैं और पौधे की कोष्ठिकाओं को प्रभावी रूप से ओपाइन के उत्पादन के कारखानों में रूपांतरित कर देते हैं और जीवाणु उनका उपयोग कार्बन और ऊर्जा के स्रोतों के रूप में करते हैं। पौधे की संक्रमित कोष्ठिकाएं क्राउन गॉल या वृक्ष व्रण का निर्माण करती हैं। इस तरह टीआई (Ti) और आरआई (Ri) प्लास्मिड के एंडोसिम्बॉएंट होते हैं और फिर वे संक्रमित पौधे के एंडोसिम्बॉएंट (या परजीवी) होते हैं।
टीआई (Ti) और आरआई (Ri) प्लास्मिड स्वयं संयुग्मी होते हैं। जीवाणुओं के बीच टीआई (Ti) और आरआई (Ri) हस्तांतरण में इंटर-किंग्डम हस्तांतरण की प्रणाली (vir, या विरुलेंस (virulence), ऑपरान) से स्वतंत्र एक प्रणाली (tra, या ट्रांसफ़र (transfer), ऑपरान) का उपयोग किया जाता है। ऐसे हस्तांतरण से पहले से अविषाक्त एग्रोबैक्टीरिया (Agrobacteria) से विषाक्त प्रभेदों का निर्माण करते हैं।
बाह्य झिल्ली पुटिकाओं का स्रावण
ऊपर सूचीबद्ध मल्टीप्रोटीन कॉम्प्लेक्स के उपयोग के अलावा ग्राम-नकारात्मक जीवाणुओं द्वारा एक और विधि से पदार्थ का स्रावण किया जाता है: बाह्य झिल्ली पुटिकाओं का निर्माण. बाह्य झिल्ली के कुछ हिस्से अलग हो जाते हैं और पेरिप्लास्मिक पदार्थों को आवरित करते हुए वसा की दोहरी परत से निर्मित गोल संरचनाएं बना लेते हैं। यह पाया गया है कि जीवाणुओं की कई प्रजातियों की पुटिकाओं में विषाक्तता के तत्व होते हैं, कुछ का इम्यूनोमॉड्यूलेटरी असर होता है और कुछ परपोषी कोष्ठिकाओं से जुड़ कर उन्हें विषण्ण बना देती हैं। जहां पुटिकाओं के स्रावण को तनाव की स्थिति के प्रति सामान्य प्रतिक्रिया के तौर पर दर्शाया गया है, वहीं कार्गो प्रोटीन भारित करने की प्रक्रिया चयनात्मक प्रतीत होती है।
फ़ैगोसोम
फ़ैगोसोम जीवाणुभक्षण द्वारा अवशोषित किसी कण के इर्द गिर्द निर्मित रिक्तिका को कहते हैं। यह रिक्तिका उस कण के इर्द गिर्द मौजूद कोष्ठिका झिल्ली के पिघलाव से बनती है। फ़ैगोसोम एक कोष्ठिकीय कक्ष होता है जिसमें रोगजनक सूक्ष्मजीवों को मार कर उनका पाचन किया जा सकता है। फ़ैगोसोम अपनी परिपक्वता की प्रक्रिया में लाइसोसोम के साथ मिल कर फ़ैगोलाइसोसोम्स का निर्माण करते हैं। मनुष्यों में, एंटामीबा हिस्टोलिटिका (Entamoeba histolytica) लाल रक्त कोशिकाओं का जीवाणुभक्षण कर सकते हैं।
जठरवाहिकीय गुहा
जठरवाहिकीय गुहा पाचन और शरीर के सभी भागों में पोषक तत्वों के वितरण दोनों प्रक्रियाओं में उदर की तरह कार्य करती है। बर्हिकोशिकीय पाचन इसी केंद्रीय गुहा में होता है जिसमें गैस्ट्रोडर्मिस की परत लगी होती है, जो एपिथीलियम की आंतरिक परत होती है। इस गुहा में बाहर की ओर केवल एक छिद्र होता है जो मुख और गुदा दोनों का कार्य करता है: अपशिष्ट और अपाचित पदार्थ इस मुख/गुदा से उत्सर्जित कर दिया जाता है। इसे अपूर्ण आंत के रूप में वर्णित किया जा सकता है।
वीनस फ़्लाईट्रैप जैसा एक पौधा प्रकाश संश्लेषण के द्वारा अपना भोजन स्वयं बना सकता है। यह पौधा ऊर्जा और कार्बन प्राप्त करने के पारंपरिक उद्देश्य से अपने शिकार को खाता और पचाता नहीं है, लेकिन अपने शिकार में प्राथमिक रूप से उन आवश्यक पोषक तत्वों (विशेषकर नाइट्रोजन और फास्फोरस) की तलाश करता है जिनकी उसके दलदली, अम्लीय आवास में अत्यधिक कमी होती है।
विशेषीकृत अवयव व व्यवहार
अपने आहार के पाचन में सहायता के लिए प्राणियों में तरह-तरह के अवयवों का क्रम विकास हुआ, जैसे चोंच, जीभ, दांत, पोटा, पेषणी और अन्य.
चोंच
मकाऊ तोते मुख्यतः बीज, गिरीदार फल और फल खाते हैं और अपनी शानदार चोंच का उपयोग करके कड़े से कड़े बीज को खोलते हैं। सबसे पहले वे अपनी चोंच के नुकीले सिरे से खुरच कर एक पतली रेखा बनाते हैं और फिर चोंच के बगल के भाग से वे बीज को फाड़ देते हैं।
स्क्विड या कालिकाक्षेपी मछली के मुंह में एक नुकीली सींग जैसी चोंच होती है जो मुख्यतः किटिन और क्रॉस लिंक्ड प्रोटीन से बनी होती है। इसका उपयोग शिकार को मार कर उसे खाने योग्य टुकड़ों में फाड़ने के लिए किया जाता है। चोंच बेहत मज़बूत होती है, लेकिन उसमें समुद्री प्रजातियों सहित अन्य कई जीवों के दांतों और जबड़ों के समान कोई खनिज पदार्थ नहीं होते. चोंच स्क्विड का एकमात्र हिस्सा है जिसे पचाया नहीं जा सकता.
जिह्वा
जिह्वा मुख के तल पर स्थित ढांचागत मांसपेशी होती है जो आहार को चबाने और निगलने में सहायक होती है। यह संवेदनशील होती है और इसे लार के द्वारा नम रखा जाता है। जीभ का निचला हिस्सा चिकनी श्लैष्मिक झिल्ली से ढंका होता है। जिह्वा का उपयोग भोजन के कणों को घुमा कर एक ग्रास बनाने में किया जाता है जिसके बाद वह ग्रास क्रमांकुचन की मदद से ग्रासनली में उतार दिया जाता है। जीभ के अग्रभाग के निचले हिस्से में स्थित अवजिह्वी क्षेत्र वह स्थान होता है जहां मुख श्लैष्मिक झिल्ली बहुत पतली होती है और जिसके नीचे शिराओं का एक तंतुजाल होता है। अवजिह्वी मार्ग यह स्थान शरीर में कुछ औषधियां प्रविष्ट कराने के लिए एक आदर्श स्थान होता है। अवजिह्वी मार्ग मुखीय गुहा के वाहिकीय गुणों का लाभ उठाता है और इसकी मदद से जठरांत्रपरक नली को बाइपास करते हुए औषधि को तेज़ी से हृदवाहिका तंत्र में भेजा जा सकता है।